Malin Åkerman: – Jeg regnes som litt stor i Hollywood
* Født i Stockholm av svenske foreldre. Flyttet til Canada da hun var to år. * Jobbet som modell i barne- og ungdomsårene. * Begynte å jobbe som skuespiller for å betale for psykologi-studiene, men i 2001 flyttet hun til Los Angeles for å satse på skuespill. * I starten jobbet hun som servitør og sang i band. * Fra slutten av 00-tallet har hun spilt i filmer som «The Heartbreak Kid» (2006), «Watchmen» (2009) og «Rock of Ages» (2012). * Var gift med italienske Roberto Zincone fra 2007-2013. Sammen har de sønnen Sebastian, som blir tre år i april. * Spiller nå i Showtime-serien «Billions» som har premiere på HBO Nordic 18. januar. Malin Åkerman er født i Sverige, vokst opp i Canada og bor og jobber i Los Angeles. Mandag blir hun å se i den nye TV-serien «Billions», der hun spiller mot Damian Lewis og Paul Giamatti. For å spille rollen som Silk Spectre i «Watchmen» (2009) trente hun i harde hinderløyper seks timer om dagen med en tidligere marinejeger. Det slapp hun denne gangen. – Vi hører mye om kroppspress i Hollywood, hvordan opplever du det? – Svaret mitt på det er todelt. På den ene siden er jeg veldig heldig og har gode gener, så jeg har alltid vært slank. Jeg har ikke måttet jobbe så hardt med kroppen. Det betyr ikke at jeg ikke trener, men jeg gjør det mer for velvære enn for å se bra ut, sier Åkerman og smiler nærmest litt unnskyldende. – Det kan virke rart når du ser meg, men jeg regnes faktisk som litt stor i Hollywood når jeg prøver kostymer. De kommer i prøvestørrelser, som tilsvarer modellstørrelser, og det er halvparten av min størrelse. Skuespilleren rister på hodet. – Så det er en underlig ting å forholde seg til, og jeg har aldri helt gått med på premisset. Jeg synes det er gøy å pynte meg, se bra ut og føle meg vel, men jeg kommer aldri til å sulte meg for å passe inn i en j ... kjole! Jeg er en skuespiller, ikke en modell, og jeg representerer ekte mennesker, understreker hun og fortsetter: – Om en rolle krevde at jeg måtte legge på meg, ville jeg absolutt gjøre det, og om en rolle krevde at jeg gikk ned i vekt for å være realistisk, så ville jeg gjøre det også. Det er jo jobben min. Hollywood-Malin: Fra frekk til tekkelig.– Jeg prøver å distansere meg så mye jeg kan fra kroppspresset i Hollywood. Og jeg tror faktisk, for å være ærlig, at det har kommet et større skifte i det siste. Nå har vi fantastiske skuespillere, som Amy Schumer, som er «ekte kvinner». Jeg tror det er et resultat av et sug etter mennesker som representerer mer realistiske mennesker i stedet for en radmager person fra catwalken, sier Åkerman. Men det er ikke bare vekt og skjønnhet som er målestokker i Hollywood. Også aldring er en faktor mange jobber hardt med å motvirke. – Jeg har snakket med mange regissører som sier de ikke kan finne kvinner til å spille roller over 50 år, fordi alle tar Botox i våre dager. Heldigvis tror jeg realiteten er at «naturlig» er i ferd med å bli den nye trenden. Det skiftet synes jeg er fint! Fastslår skuespilleren.Åkerman har sagt at hun liker å presse grensene for hva hun gjør i en rolle, og hun har vist seg naken i flere filmer. Hun tror sin svenske bakgrunn har påvirket hvordan hun ser på nakenhet. Mer om Malin: Brudd for Åkerman måneder etter fødsel. – Ja, absolutt. I USA tror jeg religion har stor påvirkningskraft. Katolisismen er veldig utbredt, og jeg tror ikke det er vanlig at barn ser foreldrene sine gå nakne rundt hjemme. Det er jo vanlig i Sverige, og jeg har sittet naken i badstue med bestefaren min da jeg var ung. Det er jo helt naturlig og ikke noen stor greie i Sverige! Alle har jo en kropp, og om det er naturlig i en scene at du og mannen din er nakne sammen, så er det jo bare kropper, sier Malin. – Så jeg tror det henger sammen med å være svensk og å vokse opp i min familie som gjør at jeg ser annerledes på nakenhet, hvordan jeg tilnærmer jeg en rolle og hva jeg er villig til å gjøre for en rolle. For meg er nakenhet mer naturlig. I USA seksualiseres nakenhet i så stor grad, men man burde heller gjøre det naturlig. Om det gir mening for meg, gjør jeg det. Hun opplever det å være kjendis også svært ulikt i USA og i Sverige. – Reaksjonene er veldig behersket i Sverige, og man kan være inkognito. Samtidig er det stor forskjell på Los Angeles og New York i USA også. I New York kan du forsvinne litt i mengden, men i Los Angeles kan folk bli litt hysteriske noen ganger. Kanskje fordi mange drar til LA for å se stjerner, så det kan være litt overveldende, medgir Åkerman. Malin Åkerman: – Sønnen min snakker tre språk. Hun kan bli frustrert av paparazzifotografene i Los Angeles. – Privatlivet ditt krenkes av og til. Jeg liker virkelig ikke når jeg er sammen med sønnen min og de følger etter meg. Det gjør meg gal, og jeg synes ikke det burde være lovlig. Om man ser bort fra kameraene, har du fem menn som forfølger deg, da klikker du litt, fastslår skuespilleren og legger til: – Det ville aldri skjedd her i Sverige. Her lar de meg være i fred, og det er bare moro om noen stopper deg og spør om å få ta et bilde – det er stort sett unge jenter uansett. Jeg setter jo stor pris på fans! Så lenge det ikke er frenetisk og vanvittig, er det bare herlig!
Skuespiller Malin Åkerman (37) har også vært modell og sunget i band, men vil aldri sulte seg for å passe inn i en kjole. har også vært modell og sunget i band, men vil aldri sulte seg for å passe inn i en kjole.